- Я на тэлебачанні ўжо амаль трыццаць гадоў і ўвесь гэты час звязана з дзіцячай рэдакцыяй. Працавала і ў кадры, і за ім, і скажу вам: за кадрам бывае не менш цікава. Мой муж неяк паглядзеў выпуск праграмы Дабраранак і кажа: Як у вас добра госці гавораць!а я ведаю, што часам перапісваць іх даводзіцца па дзесяць разоў. Бо людзі ў кадры, асабліва без звычкі, часта губляюцца і забываюць нават нейкія элементарныя рэчы. Даводзіцца настройваць госця, супакойваць яго, а потым глядзіш на экран - там усё прыгожа. Нельга дасягнуць прыгажосці ў кадры без творчай працы рэжысёра, мастака, аператара, грымёра. Проста няўдала выстаўленае святло можа адбіцца на вобразе вашага героя, а грым можа састарыць чалавека ці змяніць яго да непазнавальнасці. 